Шығыс Қазақстан облысында тағы 4 оқушыдан коронавирус анықталды
DATE: 15:28, 14 Қазан 2020 | GMT +5
TITLE: Шығыс Қазақстан облысында тағы 4 оқушыдан коронавирус анықталды
URL: https://kaz.inform.kz/news/shygys-kazakstan-oblysynda-tagy-4-okushydan-koronavirus-anyktaldy_a3706232/
META: DATE: 15:28, 14 Қазан 2020 | GMT +5
TOTAL WORDS: 119
AUTHOR(S):
TEXT: ШҚО Тауарлар мен көрсетілетін қызметтердің сапасы мен қауіпсіздігін бақылау департаменті баспасөз қызметінің мәліметіне сүйенсек, науқастардың 37-сі кезекші сыныптарда білім алады, қалған 25 бала қашықтан оқиды. «Нақты айтсақ, Риддер қаласында - 12, Алтай ауданында - 11, Глубокое ауданында - 11, Өскеменде - 10, Семейде - 7, Көкпекті ауданында - 5, Шемонаиха ауданында - 2, Курчатов қаласында - 2 және Күршім мен Катонқарағай аудандарында бір-бір оқушыдан коронавирус жұқтырды», - деп хабарлады ведомство өкілдері. Облыстық Білім басқармасының мәліметінше, жалпы аймақ бойынша 647 мектепте 191 757 оқушы бар. Қазіргі уақытта 376 білім ордасындағы 33 078 оқушы мектеп қабырғасында білім алуда. Ал 271 мектеп қашықтан оқыту форматына көшіп, 107 543 оқушы үйден оқуда. Естеріңізге сала кетсек, осыған дейін ШҚО-да 58 оқушының коронавирус жұқтырғандығы хабарланды
